《子楚煮雪水沦团茶乃与陶翰要语以诗见戏不敢》
宋代·王洋

平生何居士，一壑清江濆。
达观真在士，独往乃声闻。
我亦策蹇真，不甘子绝群。
追逐到灭景，回视嗟纷纭。
今朝玉储开，群仙剪瑶裙。
迷空散一花，万叠屯寒云。
赏心会两遂，百忧销一焚。
双凤已鸣似，神椎搞孤军。
更看阴沴尽，高檐挂晴曛。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。